Document ID: /roh_data/filtered/fineweb-2-filterrobots_roh.jsonl.gz/14865

Tenor Jann Rehm, president da l’uniun da pastoraziun catolica Bernina na tanschia in’ura d’instrucziun ecumenica betg pli per mussar las praticas catolicas als uffants da scola. Perquai ha l’uniun decis da separar puspè las classas primaras tranter catolics e refurmads en las vischnancas da Schlarigna fin e cun S-chanf.
Ecumena vul dir s’avischinar, dentant betg perder l’atgna identitad.
Pauc plaschair tar plaiv refurmada
Nagina chapientscha per l’agir da la plaiv catolica ha il president da la plaiv refurmada d’Engiadin’Ota, Gian Duri Ratti.
Cun separar puspè ils uffants per l’instrucziun, giaja a perder bler. Surtut la cuminanza è in dals puncts ch’ins haja promovì durant ils davos onns.
Cun separar ils uffants va er a perder il spiert ecumenic, quel che vegn pregià er da la baselgia catolica.
Il midament da l’ura da religiun puspè separada en l’instrucziun catolica e refurmada signifitga er per las scolas sez novas circumstanzas. Tenor il manader da scola da Schlarigna, Armon Taisch è il pass inizià da la raspada catolica in pass enavos.
Ins stoppia dentant acceptar questa decisiun, cunquai che l’instrucziun da religiun n’è betg en la responsabladad da la scola.
RR actualitad 17:00